【午集上】【用字部】甫 ·康熙笔画:7　·部外笔画:2《唐韵》方矩切。《集韵》《韵会》匪父切。《正韵》斐古切,竝音斧。《说文》:男子美称也。《礼·檀弓》:临诸侯,畛于鬼神曰:有天王某甫。疏:某是天子之字,甫是男子美称也。《仪礼·士冠礼》:永受保之曰:伯某甫仲叔季,唯其所当。注:甫是丈夫之美称。孔子为尼甫,周大夫有嘉甫,宋大夫有孔甫。《杂记》疏:甫,且也。五十以伯仲,是正字。二十之时曰某甫,是且字。言且为之立字也。又《尔雅·释诂》:甫,大也。《诗·小雅》:倬彼甫田。传甫田谓天下田。笺:甫之言丈夫也。明乎彼太古之时,以丈夫税田也。又《玉篇》:始也。又《广韵》:众也。《博雅》:甫甫,众也。《诗·大雅》:鲂鱮甫甫。又《尔雅·释诂》:甫,我也。又国名。《诗·大雅》:维申及甫,维周之翰。笺:甫甫,侯也。又地名。《诗·小雅》:东有甫草,驾言行狩。笺:甫草者,甫田之草也。郑有圃田,今开封府中牟县西圃田泽是也。《春秋·定十年》:冬,齐侯衞侯郑游速,会于安甫。《谷梁传·昭二十三年》:吴败顿胡沈蔡许之师于鸡甫。注:鸡甫,楚地。又山名。《诗·鲁颂》:徂来之松,新甫之栢。传:新甫,山也。又章甫,冠名。《礼·郊特牲》:章甫,殷道也。又姓。《风俗通》:甫侯之后,周甫瑕,明甫辙,甫轾。又皇甫,复姓。宋戴公之子曰皇父,因命族曰皇父。至秦攺为皇甫。又《集韵》彼五切,音补。种菜曰圃,或省作甫。❶首笔长横居上居中。